CELEX: 52013PC0647
Language: sk
Date: 2013-09-18
Title: Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility

|
			
		
		
		52013PC0647
		
			Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility /* COM/2013/0647 final - 2013/ () */
			
				
		
		
			
			   	DÔVODOVÁ SPRÁVA
[Nariadením Rady, ktorým sa stanovuje
viacročný finančný rámec na roky 2014 – 2020,] sa umožňuje
mobilizácia nástroja flexibility, aby sa dali financovať jasne určené
výdavky, ktoré nie je možné financovať v rámci určených stropov
dostupných pre jeden alebo viacero okruhov viacročného finančného
rámca.
Komisia v súlade s [článkom 11 nariadenia
Rady, ktorým sa stanovuje viacročný finančný rámec na roky 2014 –
2020] a potom, ako preskúmala všetky možnosti prerozdelenia rozpočtových
prostriedkov v rámci okruhu 1b, navrhuje mobilizovať nástroj flexibility s
cieľom doplniť finančné prostriedky vo všeobecnom rozpočte
Európskej únie na rozpočtový rok 2014 nad strop okruhu 1b o
78 380 000 EUR na účely financovania programov štrukturálnych
fondov na Cypre s cieľom poskytnúť Cypru dodatočné prostriedky
zo štrukturálnych fondov.
Obom zložkám rozpočtového orgánu sa
pripomína, že rozhodnutie sa v Úradnom vestníku Európskej únie nemá
uverejniť neskôr ako všeobecný rozpočet Európskej únie na
rozpočtový rok 2014.
Návrh
ROZHODNUTIE EURÓPSKEHO PARLAMENTU A RADY
o mobilizácii nástroja flexibility
EURÓPSKY PARLAMENT A RADA EURÓPSKEJ
ÚNIE,
so zreteľom na [nariadenie Rady, ktorým
sa stanovuje viacročný finančný rámec na roky 2014 – 2020, a najmä na
jeho článok 11,]
so zreteľom na návrh Európskej komisie,
keďže sa po preskúmaní všetkých možností
prerozdelenia rozpočtových prostriedkov v rámci okruhu 1b javí nutné
mobilizovať nástroj flexibility s cieľom doplniť finančné
prostriedky vo všeobecnom rozpočte Európskej únie na rozpočtový rok
2014 nad strop okruhu 1b o 78 380 000 EUR na účel financovania
programov štrukturálnych fondov na Cypre s cieľom poskytnúť Cypru
dodatočné prostriedky zo štrukturálnych fondov v celkovej výške 100 000 000
EUR,
PRIJALI TOTO ROZHODNUTIE: 
Článok 1
V rámci všeobecného rozpočtu Európskej
únie na rozpočtový rok 2014 sa nástroj flexibility využije na poskytnutie
sumy vo výške 78 380 000 EUR vo viazaných rozpočtových
prostriedkoch pre okruh 1b.
Táto suma sa použije na doplnenie financovania
programov štrukturálnych fondov na Cypre v rámci okruhu 1b.
Článok 2
Toto rozhodnutie sa uverejní v Úradnom
vestníku Európskej únie.
V Bruseli
Za Európsky parlament                                 Za
Radu
predseda                                                        predseda